CELEX: 32020R0271
Language: bg
Date: 2020-02-20 00:00:00
Title: Регламент (EС) 2020/271 на Съвета от 20 февруари 2020 година за разпределяне на възможностите за риболов по силата на Протокола за изпълнение към Споразумението за партньорство в областта на устойчивото рибарство между Европейския съюз и Република Сейшели (2020 — 2026 година)

28.2.2020   
               
               
                  BG
               
               
                  Официален вестник на Европейския съюз
               
               
                  L 60/1
               
            
         РЕГЛАМЕНТ (EС) 2020/271 НА СЪВЕТА
         от 20 февруари 2020 година
         за разпределяне на възможностите за риболов по силата на Протокола за изпълнение към Споразумението за партньорство в областта на устойчивото рибарство между Европейския съюз и Република Сейшели (2020 — 2026 година)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43, параграф 3 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 15 юли 2019 г. Съветът упълномощи Комисията да започне преговори с Република Сейшели („Сейшелите“) с оглед на сключването на ново Споразумение за партньорство в областта на устойчивото рибарство между Европейския съюз и Република Сейшели („споразумението за партньорство“) и на нов протокол за изпълнение към него („протокола“).
                  
               
                     (2)
                  
                  
                     Преговорите приключиха успешно с парафирането на 22 октомври 2019 г. на споразумението за партньорство и на протокола.
                  
               
                     (3)
                  
                  
                     Споразумението за партньорство отменя Споразумението за партньорство в областта на рибарството между Европейската общност и Република Сейшели (1), което влезе в сила на 2 ноември 2007 г. за срок от шест години и което беше подновено с мълчаливо съгласие, и поради това е все още в сила.
                  
               
                     (4)
                  
                  
                     Последният протокол за изпълнение на Споразумението за партньорство в областта на рибарството между Европейската общност и Република Сейшели (2) беше подписан на 18 декември 2013 г. и временно прилаган от 18 януари 2014 г. Срокът на действието му изтече на 17 януари 2020 г.
                  
               
                     (5)
                  
                  
                     В съответствие с Решение (ЕС) 2020/272 на Съвета (3) споразумението за партньорство и протоколът бяха подписани на 24 февруари 2020 г., при условие че бъдат сключени на по-късна дата.
                  
               
                     (6)
                  
                  
                     Предвидените в протокола възможности за риболов следва да се разпределят между държавите членки за целия период на прилагане на протокола.
                  
               
                     (7)
                  
                  
                     Споразумението за партньорство и протоколът следва да влязат в сила възможно най-скоро с оглед на икономическото значение на риболовните дейности на Съюза в риболовната зона на Сейшелите и необходимостта прекъсването на тези дейности да бъде възможно най-кратко.
                  
               
                     (8)
                  
                  
                     Протоколът ще се прилага временно от датата на подписването му, за да се позволи продължаване на риболовните дейности на корабите на Съюза. Поради това настоящият регламент следва да се прилага от същата дата,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Възможностите за риболов, определени по силата на Протокола за изпълнение към Споразумението за партньорство в областта на устойчивото рибарство между Европейския съюз и Република Сейшели (2020—2026 година) („протоколът“), се разпределят между държавите членки, както следва:
            
                        а)
                     
                     
                        кораби с мрежа гъргър за улов на риба тон:
                        
                                    Испания:
                                 
                                 
                                    22
                                 
                                 
                                    кораба
                                 
                              
                                    Франция:
                                 
                                 
                                    16
                                 
                                 
                                    кораба
                                 
                              
                                    Италия:
                                 
                                 
                                    2
                                 
                                 
                                    кораба;
                                 
                              
                  
                        б)
                     
                     
                        кораби с повърхностни парагади:
                        
                                    Испания:
                                 
                                 
                                    2
                                 
                                 
                                    кораба
                                 
                              
                                    Франция:
                                 
                                 
                                    4
                                 
                                 
                                    кораба
                                 
                              
                                    Португалия:
                                 
                                 
                                    2
                                 
                                 
                                    кораба.
                                 
                              
                  
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            Той се прилага от 24 февруари 2020 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 20 февруари 2020 година.
            
               
                  За Съвета
               
               
                  Председател
               
               B. DIVJAK
            
         
         
            (1)  OВ L 290, 20.10.2006 г., стp. 2.
         
            (2)  Протокол за определяне на възможностите за риболов и финансовото участие, предвидени в Споразумението за партньорство в областта на рибарството между Европейския съюз и Република Сейшели (OВ L 4, 9.1.2014 г., стp. 3).
         
            (3)  Решение (EС) 2020/272на Съвета от 20 февруари 2020 г. относно подписването от името на Европейския съюз на Споразумението за партньорство в областта на устойчивото рибарство между Европейския съюз и Република Сейшели и на протокола за изпълнение към него (2020 — 2026 година) (вж. страница 3 от настоящия брой на Официален вестник).